ઉલ્લેખનીય છે કે દુષ્કાળ અને પાણીની તંગીને કારણે મુંબઈ હાઈકોર્ટે ગત તા. ૧ મે બાદ મહારાષ્ટ્રમાં રમાનારી બધી મેચ મહારાષ્ટ્રની બહાર યોજવા આદેશ આપ્યો હતો. ત્યાર બાદ આઇપીએલની ગવર્નિંગ કાઉન્સિલે કેટલીક મેચ રાજસ્થાનની રાજધાની જયપુરમાં કરાવવાનો નિર્ણય કર્યો હતો. રાજસ્થાનની હાઈકોર્ટમાં પણ દુષ્કાળને કારણે મેચને ખસેડાવાની ઘણી અરજીઓ દાખલ થઈ ગઈ, તેથી બીસીસીઆઇને મજબૂરીમાં ત્યાંની મેચ વિશાખાપટ્ટનમ ખાતે ખસેડવી પડી અને પુણેની સાથે મુંબઈનું હોમગ્રાઉન્ડ પણ વિશાખાપટ્ટનમને બનાવવું પડ્યું.